**Peka Rautakallio** (somu: *Pekka Rautakallio*; dzimis 1953. gada 25. jūlijā Pori, Somijā) ir bijušais somu hokejists un tagadējais hokeja treneris, spēlējis aizsarga pozīcijā, bijis Somijas hokeja izlases dalībnieks. Trīs sezonas aizvadījis Nacionālās hokeja līgas klubu Atlantas "Flames" un Kalgari "Flames" sastāvos.

Spēlētāja karjera
-----------------

Profesionāļa karjeru uzsācis 1970. gadā vietējās līgas klubā Pori "Ässät". Tā sastāvā viņš aizvadīja četras sezonas, pēc tam P. Rautakallio divas sezonas pārstāvēja Fīniksas "Roadrunners" komandu WHA čempionātā. Pirmajā sezonā aizvadīja 73 spēles, kurās guva 50 punktus. Vēlāk atgriezās Pori "Ässät" klubā, lai SM līgā nospēlētu vēl divas sezonas. Abās sezonās viņš tika atzīts par līgas labāko aizsargu (kopumā par līgas labāko aizsargu ticis atzīts trīs reizes). 1979. gadā viņš uzsāka karjeru NHL. 1982. gadā piedalījās Visu zvaigžņu spēlē. Viņš kļuva par pirmo somu hokejistu, kurš spēlējis NHL Visu zvaigžņu spēlē. Taču pēc sezonas nolēma neturpināt veiksmīgi uzsākto NHL karjeru un atgriezās Eiropā. Eiropā viņš turpināja spēlēt Somijas čempionātā, šoreiz *HIFK* komandā. 1987. gadā beidza profesionālā hokejista karjeru.

Karjeras laikā trīs reizes kļuvis par Somijas čempionu, divas reizes to paveicis kā "Ässät" spēlētājs un vienreiz HIFK sastāvā. 1979. gadā tika atzīts par Somijas labāko hokejistu. 

### Sasniegumi

Viņa vārdā nosaukta balva, kas katras sezonas beigās tiek pasniegta SM līgas labākajam spēlētājam aizsardzībā. 1993. gadā viņš tika uzņemts Somijas hokeja slavas zālē.

### Izlases karjera

Somijas izlases sastāvā spēlējis septiņos Pasaules čempionātos (1972, 1973, 1975, 1977, 1978, 1979, 1983), kā arī divās Kanādas kausa izcīņās (1976, 1982).

Trenera karjera
---------------

Pēc karjeras beigām uzsāka strādāt par treneri. Divas reizes ir bijis komandas galvenais treneri, abas reizes tas bija SM līgas Espo "Blues". 2011. gadā kļuva par KHL kluba Rīgas "Dinamo" galveno treneri. To vadīja līdz 2012. gada novembrim.

Privātā dzīve
-------------

P. Rautakallio bija vecākais bērns ģimenē, viens brālis ir spēlējis SM līgā, savukārt cits brālis ir bijis hokejs tiesnesis, māsas skolas līmenī nodarbojušās ar mākslas vingrošanu. Kopā ar sievu viņam ir vīnu bizness Somijā.

Statistika
----------

|  | Sezonas | Spēles | Vārti | Piespēles | Punkti | SM |
| --- | --- | --- | --- | --- | --- | --- |
| NHL regulārā sezona | 3 | 235 | 33 | 121 | 154 | 122 |
| NHL izslēgšanas spēles | 3 | 23 | 2 | 5 | 7 | 8 |
| WHA regulārā sezona | 2 | 151 | 15 | 70 | 85 | 16 |
| WHA izslēgšanas spēles | 1 | 5 | 0 | 2 | 2 | 0 |

Atsauces
--------

1. 1 2 3 4  Kreipāns, Anatolijs (2011. gada 3. maijā). "«Somu Bobijs Ors» atgriežas Rīgā". *Sporta Avīze* (Rīga: SIA "Mediju nams") 18 (793): 20.—22. lpp. ISSN 1691-0451.
2. ↑  "Dinamo" galvenais treneris - soms Rautakalio, sportacentrs.com
3. ↑  «"Dinamo" atlaiž Rautakallio». Sportacentrs.com. 2012. gada 5. novembrī. Skatīts: 2012. gada 5. novembrī.
4. 1 2  Āzens, Dainis (2011. gada septembris). "Prasīgais soms Peka Rautakalio". *Sporta Avīze pielikums "Hokejs"* (Rīga: SIA "Mediju nams"): 14.—41. lpp.

Ārējās saites
-------------

* *Eliteprospects* profils (angliski)
* *Internet Hockey Database* profils (angliski)
* *Eurohockey* profils (angliski)
* *Hockey-Reference* profils (angliski)
* NHL Finns profils (angliski)
* Eurohockey profils (angliski)
* Legends of Hockey profils (angliski)

  


| Sporta amati un pozīcijas |
| --- |
| Priekštecis: **Jūliuss Šuplers**  |  **Rīgas "Dinamo" galvenais treneris** 2011. gada 27. aprīlis — 2012. gada 5. novembris | Pēctecis: **Artis Ābols (p.i.)**  |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * s
* d
* l
Rīgas "Dinamo" |
| --- |
|  |
| 
* Dibināts 2008. gadā
* Bāzēts **Rīgā, Latvijā**

 |
|  |
| Franšīze | 
* Vēsture
	+ agrākais
* Spēlētāji
* Treneri
* Ģenerālmenedžeri
* Rekordi
* Drafta izvēles

 |
|  |
| Arēnas | 
* Arēna Rīga
* Inbox.lv ledus halle

 |
|  |
| Sadarbojas ar | 
* HK Rīga
	+ JHL
* HK Liepāja
	+ Latvijas Virslīga

 |
|  |
| Treneri | 
* Šuplers
* Rautakallio
* Ābols
* Heikile
* Sējējs
* **Skudra**
* Zubovs
* Krikunovs

 |
|  |
| Ģenerālmenedžeri | 
* Sējējs
* Opuļskis
* **Sējējs**

 |
|  |
| Pārraidītāji | 

|  |  |
| --- | --- |
| TV | 
* LTV7
* TV6
* Viasat Sport Baltic
* **TV3 Sport**

 |
|  |
| Radio | 
* **Radio SWH**

 |

 |
|  |
| Sezonas (13) | 
* 2008.—09.
* 2009.—10.
* 2010.—11.
* 2011.—12.
* 2012.—13.
* 2013.—14.
* 2014.—15.
* 2015.—16.
* 2016.—17.
* 2017.—18.
* 2018.—19.
* 2019.—20.
* 2020.—21.

 |

 |